नई दिल्ली। जहां बॉलीवुड इन दिनों शादी की जश्न में डूबा है, वहीं इंडस्ट्री के सबसे पसंदीदा कपल में से एक अर्जुन रामपाल और मेहर जेसिया ने अलग होने का फैसला लिया है। अर्जुन और मेहर ने एक साझा बयान जारी कर बताया कि वो अपने 20 साल पुरानी शादी को खत्म कर रहे हैं। दोनों के बीच अनबन की खबरें तो काफी समय से आ रही थीं, लेकिन अब इस बयान के साथ इस खबर पर मुहर भी लग गई है। अर्जुन और मेहर ने बयान में ये भी कहा कि वो अपनी दोनों बेटियों के लिए हमेशा मौजूद रहेंगे।